Vi fik den bedste velkomst af Alessandra, som havde sørget for både mad og drikke til vi kom. Hun brugte meget tid på at give os god info omkring både seværdigheder, restauranter og barer.
Lejligheden var fuldstændig som på billederne - den er lille, men helt perfekt til 2 mennesker. Sengen var god at sove i og der det var et kæmpe plus, at der var aircondition i lejligheden, da det var virkelig varmt udenfor. Den var velholdt og ren og vi vil helt sikkert booke den en anden gang, hvis vi skal til Rom igen.
Nabolaget var fantastisk. Vi fik at vide af taxichaufføren, som kørte os fra lufthavnen til Trastevere, at der var meget larm døgnet rundt i dette kvarter, men lejlighedens beliggenhed gjorde, at vi intet hørte til larmen fra gaden - heller ikke, når vi sad på terrassen om aftenen.
Det eneste minus ved lejligheden var, at der var utrolig lydt i selve opgangen og imellem lejlighederne - men alle de andre positive ting opvejede alligevel dette.